Sekolah Tuanku Abdul Rahman

Sekolah Tuanku Abdul Rahman (atau nama ringkasnya STAR) merupakan sebuah sekolah menengah berasrama penuh bantuan kerajaan. Sekolah ini telah dinamakan sempena DYMM Seri Paduka Baginda Yang diPertuan Agong Malaysia pertama iaitu Almarhum DYMM Seri Paduka Baginda Tuanku Abdul Rahman ibni Almarhum Tuanku Muhammad. Sekolah ini terletak di Ipoh, Perak. 

Pada 14 Januari 1957, sekolah ini telah ditubuhkan di tapak kem tentera darat di Baeza Avenue (kini dikenali dengan Jalan Hospital), dan asalnya dikenali dengan Sekolah Menengah Melayu. Pada 2 Januari 1958, tapak sekolah ini berpindah ke tapak sekarang iaitu di Jalan Sultan Azlan Shah (dahulunya dikenali dengan Tiger Lane) di atas tanah seluas 46 ekar. Pada 14 Mei 1958, sekolah ini ditukar nama kepada "Sekolah Tuanku Abdul Rahman" (STAR). 

Pencapaian 
Dianugerahkan Sekolah Berasrama penuh premier pada tahun 1957,
Dianugerahkan Sekolah Kluster Kecemerlangan pada tahun 2009,
Dianugerahkan Sekolah Berprestasi Tinggi pada tahun 2011.

 Alamat
Jalan Sultan Azlan Shah
31400, Ipoh
Negeri Perak, Malaysia
Telefon = 605-5457733
Fax = 605-5467000

Pautan luar
 Laman web rasmi STAR

Tuanku Abdul Rahman
Tuanku Abdul Rahman
Kategori:Sekolah lelaki di Malaysia
Kategori:Penubuhan 1957 di Persekutuan Tanah Melayu